22/06/2018 | Administración LocalMunicipal
Rianxo
Secretaría
Aprobación definitiva da Ordenanza fiscal IAE

ANUNCIO De conformidade co artigo 49 da Lei 7/85, por non presentarse reclamación ningunha durante o período de exposición ao público, elevase a definitivo o acordo inicial adoptado polo Pleno da Corporación do día 26/04/2018, respecto da: MODIFICACIÓN DA ORDENANZA FISCAL REGULADORA DO IMPOSTO SOBRE ACTIVIDADES ECONÓMICAS Publícase o texto completo da ordenanza que entrará en vigor unha vez publicada no BOP, conforme o establecido no artigo 17 do RDL.2/2004 que aproba o texto refundido da lei reguladora das facendas locais.- Artigo primeiro Ó abeiro das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, sobre potestade normativa en materia de tributos locais, e de conformidade, así mesmo, co establecido nos artigos 15 e seguintes, así como no Título II e artigos 78 e seguintes, todos eles do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, regúlase mediante a presente Ordenanza fiscal o Imposto sobre Actividades Económicas. Artigo segundo 1. Ós efectos do previsto no artigo 87 do Texto Refundido da Lei Reguladora das Facendas Locais, as vías públicas deste municipio clasifícanse en tres categorías fiscais, comprendendo:  A categoría primeira: Praza de Castelao, Rúa de abaixo, Rúa do Medio, Paseo da Ribeira, Paseo de Manuel Antonio, Praza de Rafael Dieste e Alameda ou Campo de arriba (todas elas no casco urbano da vila de Rianxo).  A categoría segunda: resto das rúas do casco urbano da vila de Rianxo e rúas do casco urbano de Taragoña e Asados.  A categoría terceira: Resto das zonas do Concello que non constitúen casco urbano.2. As vías públicas ou lugares que non aparezan sinalados no párrafo anterior considéranse da última categoría, permanecendo na clasificación ata o 1 de xaneiro do ano seguinte a aquel en que se aprobe polo Pleno desta Corporación a categoría fiscal correspondente e a súa inclusión na relación de vías públicas o lugares.3. Sobre as cotas incrementadas pola aplicación do coeficiente sinalado no artigo 86 do Texto Refundido da Lei Reguladora das Facendas Locais, e atendendo á categoría fiscal da vía pública na que radica físicamente o local no que se realiza a actividade económica, establécese a seguinte táboa de coeficientes: 4. O coeficiente aplicable a calquera local ven determinado polo correspondente á categoría da rúa na que teña sinalado o número de policía ou no que se atope situado o acceso principal. Artigo terceiro 3.1. Poderán gozar dunha bonificación na cota do IAE os suxeitos pasivos que tributen por cota municipal e desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, que xustifiquen tal declaración.3.2. A bonificación da cota será: a) ata un 95% para os suxeitos pasivos que desenvolvan unha actividade económica ou empresarial por implantación dunha nova empresa no termo municipal de Rianxo, sempre e cando cree emprego. b) ata un 95% para a os suxeitos pasivos que desenvolvan unha actividade económica ou empresarial pola ampliación das instalacións dunha empresa que xa viña exercendo unha actividade económica ou empresarial en Rianxo, sempre e cando implique creación de emprego. A porcentaxe de bonificación será a seguinte: As contratacións deberán ser indefinidas. Cando se trate de contratacións cunha xornada a tempo parcial as porcentaxes das bonificacións serán proporcionais ao tempo efectivo de traballo en función da xornada a tempo completo establecida no convenio colectivo de aplicación ou, na súa falta, da xornada ordinaria máxima legal.3.3. O beneficiario da bonificación o suxeito pasivo non exento do IAE. Non poderá ser beneficiario da bonificación o suxeito pasivo que tivera adoptado medidas de regulación do emprego nos 12 meses anteriores á formalización dos contratos de traballo.3.4. A declaración de especial interese ou utilidade municipal, así como a porcentaxe de bonificación, corresponderá ao pleno da Corporación, previa solicitude do suxeito pasivo no modelo normalizado, co voto favorable da maioría simple dos seus membros. O suxeito pasivo deberá achegar xunto coa solicitude a seguinte documentación: – Poder de representación, no seu caso. – Certificado da Axencia Estatal da Administración Tributaria no que conste a alta no municipio no epígrafe da actividade no Imposto sobre Actividades Económicas. – Memoria xustificativa sobre o proxecto da actividade económica ou empresarial de nova creación ou de ampliación, na que constará a referencia catastral do inmoble afecto á actividade económica ou empresarial no que se realiza a construción, instalación ou obra; a creación de novos postos de traballo; o número de novos postos de traballo; a súa categoría profesional e a modalidade e duración da contratación. – Declaración responsable sobre o emprego que creará, con indicación do número de novos postos de traballo, a súa categoría profesional e a modalidade e duración da contratación. – Certificado de estar ao corrente coa Facenda Estatal, coa Facenda Autonómica, co Concello de Rianxo e coa Seguridade Social. – Aqueloutra documentación que, motivadamente, sexa requirida polo Departamento de Emprego do Concello de Rianxo. A declaración de interese ou utilidade municipal deberá producirse nun prazo que non excederá de seis meses, computables dende a súa solicitude, previo informe técnico-xurídico favorable. A resolución entenderase desestimatoria si non recae resolución en dito prazo.6.6. a) O prazo de presentación da solicitude será dun mes dende o día seguinte ao de obtención do título habilitante para a realización da construción, instalación ou obra, no caso de que fose precisa a realización de construción, instalación ou obra, con carácter previo ao inicio da actividade. – Comunicación previa de inicio de actividade ou solicitude do título habilitante para o exercicio da actividade. – Informe de Vidal Laboral das contas de cotización ou da persoa autónoma como empresaria dende o inicio da actividade. – Relación dos traballadores contratados con expresión do seu nome e apelidos, NIF, número de afiliación á seguridade social, data de inicio, modalidade e duración do seu contrato. – Relacións Nominais de Traballadores e Recibos de Liquidación das Cotizacións. – Informe dos traballadores con movementos previos nas CCC. – Copia dos contratos de traballo dos empregos creados. – No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. – De ser o caso, certificado de alta profesional no dito colexio e alta no Réxime Especial de Traballadores Autónomos. b) o prazo de presentación da solicitude será dun mes dende a presentación da comunicación previa de inicio de actividade ou solicitude do título habilitante para o exercicio da actividade, no caso de que non se realizase construción, instalación nin obra con carácter previo ao inicio da actividade, achegando a seguinte documentación: – Informe de Vidal Laboral das contas de cotización ou da persoa autónoma como empresaria dende o inicio da actividade. – Relación dos traballadores contratados con expresión do seu nome e apelidos, NIF, número de afiliación á seguridade social, data de inicio, modalidade e duración do seu contrato. – Relacións Nominais de Traballadores e Recibos de Liquidación das Cotizacións. – Informe dos traballadores con movementos previos nas CCC. – Copia dos contratos de traballo dos empregos creados. – No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. – De ser o caso, certificado de alta profesional no dito colexio e alta no Réxime Especial de Traballadores Autónomos. Toda solicitude que se realice transcorrido o prazo sinalado, será considerada extemporánea.3.5. Para o mantemento da bonificación, as condicións da xustificación presentadas coacomunicación previa de inicio de actividade ou solicitude do título habilitante para o exercicio da actividade, deberán permanecer durante tres exercicios presupostarios completos, como mínimo.3.6. O incumprimento dos requisitos esixidos suporá a perda da bonificación e a liquidación do importe deixado de ingresar, xunto cos xuros de mora correspondentes.3.7. Respecto aos restantes aspectos da bonificación non previstos neste artigo, estarase ao disposto na ordenanza Xeral Reguladora da aplicación de tributos e ingresos de dereito público do Concello de Rianxo, ao RD 1065/2007, do 27 de xullo, polo que se aproba o Regulamento Xeral das Actuacións e dos Procedementos de Xestión e Inspección tributarias e de desenvolvemento das normas comúns de aplicación dos tributos. DISPOSICIÓN FINAL 1.ª A presente Ordenanza fiscal de fixación dos elementos necesarios para a determinación das respectivas cotas tributarias entrará en vigor o día seguinte ó da súa publicación no Boletín Oficial da Provincia, e comezará a aplicarse a partir do día 1 se xaneiro de 2009, permanecendo en vigor ata a súa modificación ou derrogación expresa. DISPOSICIÓN FINAL 2.ª 1.–A presente Ordenanza foi aprobada polo Concello en Pleno en sesión celebrada o 26 de abril de 2018. Rianxo, a 19 de xuño de 2018. O alcalde, Adolfo Muíños Sánchez